CELEX: 62010TN0325
Language: sl
Date: 2010-08-03 00:00:00
Title: Zadeva T-325/10: Tožba, vložena 3. avgusta 2010 – Iliad in drugi proti Komisiji

23.10.2010   
            
            
               SL
            
            
               Uradni list Evropske unije
            
            
               C 288/43
            
         
      Tožba, vložena 3. avgusta 2010 – Iliad in drugi proti Komisiji
      (Zadeva T-325/10)
      ()
      (2010/C 288/82)
      Jezik postopka: francoščina
      
         Stranke
      
      
         Tožeče stranke: Iliad SA (Pariz, Francija), Free infrastructure SAS (Pariz) in Free SA (Pariz) (zastopnik: T. Cabot, odvetnik)
      
         Tožena stranka: Evropska komisija
      
         Predlogi tožečih strank
      
      
                  —
               
               
                  Ta tožba naj se razglasi za dopustno;
               
            
                  —
               
               
                  na podlagi člena 263 PDEU naj se razglasi ničnost Odločbe Evropske komisije z dne 30. septembra 2009, s katero je bilo odobreno javno financiranje 59 milijonov EUR za projekt visokopretočnega omrežja v departmaju Hauts-de-Seine;
               
            
                  —
               
               
                  Komisji naj se naloži plačilo stroškov.
               
            
         Tožbeni razlogi in bistvene trditve
      
      Tožeče stranke predlagajo razglasitev ničnosti Odločbe Komisije C(2009) 7426 konč. z dne 30. septembra 2009 (1), s katero je bilo ugotovljeno, da nadomestilo za stroške javne storitve v višini 59 milijonov EUR, ki so ga francoski organi dodelili skupini podjetij za postavitev in upravljanje visokopretočnega elektronskega komunikacijskega omrežja (projekt THD 92) v departmaju Hauts-de-Seine, ni državna pomoč.
      Tožeče stranke v utemeljitev tožbe navajajo tri tožbene razloge:
      
                  —
               
               
                  kršitev člena 107(1) PDEU, ker naj Komisija ne bi upoštevala nobenega od štirih meril iz sodbe Altmark (2), s tem da je ugotovila, da zadevni ukrep ni državna pomoč;
               
            
                  —
               
               
                  kršitev obveznosti obrazložitve, ker naj izpodbijana odločba ne bi vsebovala dovolj podatkov, na podlagi katerih bi bilo mogoče sklepati, da so izpolnjeni vsi pogoji za uporabo sodbe Altmark;
               
            
                  —
               
               
                  kršitev obveznosti začetka formalnega postopka preizkusa, določenega v členu 108(2) PDEU, ker naj bi vsi pokazatelji, namreč trajanje predhodnega postopka preizkusa, dokumenti, ki naj bi dokazovali obsežnost in zapletenost preizkusa, ki ga je treba opraviti, ter delno nepopolna in nezadostna vsebina izpodbijane odločbe, dokazovali, da naj bi Komisija sporno odločbo sprejela, čeprav je imela resne težave pri oceni, ali je zadevni ukrep združljiv s skupnim trgom.
               
            
         (1)  Državna pomoč N 331/2008 – Francija.
      
         (2)  Sodba Sodišča z dne 24. julija 2003 v zadevi Altmark Trans in Regierungspräsidium Magdeburg (C-280/00, Recueil, str. I-7747).